section_heading: Uzroci i čimbenici rizika
paragraph_text: Drugi glavni čimbenik rizika uključuje uobičajene kardiovaskularne čimbenike rizika. Najčešći su dijabetes, hipertenzija i visoke razine kolesterola. Iako ti čimbenici zajedno utječu na razvoj nearterijske prednje ishemičke optičke neuropatije, glavni čimbenik je jasno vidljivi pad krvnog tlaka tokom sna – noćna arterijska hipotenzija. Zbog toga veliki broj pacijenata prvi put primijeti gubitak vida nakon buđenja. Ti vaskularni čimbenici rizika uzrokuju ishemiju dijela optičkog diska. Tada disk otiče, i u zagušenom optičkom disku dolazi do kompresije i jačanja ishemije.